b'\n_START_ARTICLE_\nRobinson Crusoe\n_START_SECTION_\nVsebina\n_START_PARAGRAPH_\nRobinson Crusoe se rodi leta 1632 v mestecu York. \xc5\xbde od malih nog ga silno zanimajo ladje, morje in neraziskani svet. Kljub odsvetovanju star\xc5\xa1ev odpluje na morje. \xc5\xbde na svoji prvi plovbi do\xc5\xbeivi brodolom, vendar se posadka \xc4\x8dude\xc5\xbeno re\xc5\xa1i. _NEWLINE_Na drugem potovanju pa jih napadejo in zajamejo pirati, zato Robinson pre\xc5\xbeivi dve leti v ujetni\xc5\xa1tvu kakor slu\xc5\xbeabnik, od koder pobegne skupaj z nekim drugim slu\xc5\xbeabnikom. Iz morja ju re\xc5\xa1i portugalska ladja, ki ju izkrca v Braziliji. Robinson tam postane vpliven in kar bogat. Vendar vseeno s svojim \xc5\xbeivljenjem ni zadovoljen. _NEWLINE_Leta 1659 se vkrca na ladjo za Novo Gvinejo. Robinson ponovno do\xc5\xbeivi brodolom in se mu posre\xc4\x8di re\xc5\xa1iti na majhen oto\xc4\x8dek. Ladja je naplavila v njegovo bli\xc5\xbeino tako da je bil oskrbljen z mnogimi \xc5\xbeivljenjskimi potreb\xc5\xa1\xc4\x8dinami. Sam na otoku se zelo dobro znajde in si tako zgradi ve\xc4\x8d bivali\xc5\xa1\xc4\x8d, vzredi \xc4\x8dredo koz ter se nau\xc4\x8di mnogih ve\xc5\xa1\xc4\x8din za pre\xc5\xbeivetje v divjini. V zadnjih letih svojega \xc5\xbeivljenja na otoku re\xc5\xa1i divjaka pred ljudo\xc5\xbeerci in ga poimenuje Petek. Tako ga je imenoval zaradi tega ker je k njemu prisel v petek. Na otoku pristane tudi neka ladja, na kateri divja upor, ki pa ga Robinzon s pomo\xc4\x8dniki zatre. S to ladjo se vrne nazaj v rodno Anglijo, kjer ga \xc4\x8daka samo njegov o\xc4\x8de s prijatelji. Novica se zelo hitro raz\xc5\xa1iri po tem majhnem mestecu in \xc5\xa1e isto no\xc4\x8d priredijo zabavo, na kateri Robinson razlaga o svojih dogodiv\xc5\xa1\xc4\x8dinah.'